stanford-oval/wikipedia huggingface dataset:
Auma

Sokerijuurikkaista tehty auma.
Auma on kumpumainen rakenne lähinnä maataloustuotteiden säilyttämiseen ulkosalla. Aumat ovat joko pyöreitä tai pitkulaisia ja tarkoitettu muutaman päivän, viikon tai yli talven kestävään varastointiin.
Auma juureksia varten tehdään niin, että pellolta kaivetaan ruokamulta pois parin metrin leveydeltä. Varastoitavat juurekset ladotaan kuoppaan ylöspäin suippenevaksi, noin metrin korkuiseksi keoksi. Keko peitetään oljilla ja noin 30 cm:n multakerroksella.
Ennen pyöröpaalien aikaa myös AIV-rehua varastoitiin toisinaan ulkosalle tehtyihin aumoihin. Turvesoilla koneiden irralleen jyrsimä, kuiva turve kootaan samaten suuriksi aumoiksi odottamaan kuljetusta. Aumoja tehdään myös esimerkiksi teollisuuteen toimitettavasta sokerijuurikkaasta tai tärkkelysperunasta: korjattu sato syötetään nosto-/korjuukoneesta maahan tai siirretään ja kipataan kärryillä sovittuun paikkaan, josta tavara on sovittu noudettavaksi rekalla, jossa on hydraulinen kuormaamiskoura.
Jos auma on tarkoitettu pakkassäilytykseen, se on katettava huolella eli eristettävä lämpimäksi. Tällöin auma voidaan esimerkiksi vuorata kuivaheinällä, jonka vaipan päälle asetellaan sadesuojapressu, jolloin heinä normaalin eristävyytensä lisäksi hiljalleen pressun alla käydessään/mädätessään estää varastoitavaa satoa jäätymästä.
Perinteisen maatalouden aikaan kuivuneista toukoviljalyhteistä koottiin toisinaan pellolle pyöreitä reilun puolentoista metrin korkuisia aumoja puintia odottamaan. Ruislyhteistä pystytettyä vastaava rakenne oli paljon korkeampi ja sitä sanottiin keoksi tai ruislavaksi. Kuivaheinästä koottu talvisäilytyskasa ei ole koskaan nimeltään auma, vaan sen nimenä on pyöreämuotoisena keko tai suova ja pitkänomaisena pieles.
Aiheesta muualla

Kuvia tai muita tiedostoja aiheesta Auma Wikimedia Commonsissa
Atlaskehrääjä

| Atlaskehrääjä |
| --- | --- |
 Naaras
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Kehrääjämäiset Bombycoidea
Heimo::  Riikinkukkokehrääjät Saturniidae
Alaheimo::  Saturniinae
Suku::  Attacus
Laji::  atlas
Kaksiosainen nimi
 Attacus atlas  Linnaeus, 1758 

Katso myös
   Atlaskehrääjä Wikispeciesissä   Atlaskehrääjä Commonsissa 
Infobox OKNimi-testi OK: 
Atlaskehrääjä (Attacus atlas) on Kaakkois-Aasiassa esiintyvä yöperhonen. Se on eräs maailman kookkaimmista perhoslajeista ja sen siipien pinta-ala on kaikista perhoslajeista suurin.
Atlaskehrääjän siivet ovat punaruskeat ja kunkin siiven keskellä on kolmiomainen, läpinäkyvä alue. Siipien kärkiväli on 25–30 cm. Aikuinen atlaskehrääjä ei syö mitään ja sen elinkaari kestääkin vain pari viikkoa.
Muiden heimon lajien tapaan naaras ei juuri liiku paikasta, jossa se koteloitui. Ollessaan valmis parittelemaan naaras erittää ilmaan feromonia, jonka tuoksu houkuttelee koiraita paikalle. Parittelun jälkeen naaras munii lehtien alapinnoille ja toukat kuoriutuvat paria viikkoa myöhemmin. Toukka kasvaa 11,5 cm:n pituiseksi. Se on polyfagi, joka syö etupäässä sitruksien sekä muutamien muiden puiden, kuten guavan ja durianin lehtiä. Kotelovaihe kestää noin neljä viikkoa. Toukan kotelokopakseen kehräämää ruskeaa silkkiä hyödynnetään kaupallisesti ja sitä kutsutaan fagara-silkiksi.
Näyttävyytensä vuoksi atlaskehrääjä on suosittu laji perhospuutarhoissa.
Aiheesta muualla

Kuva atlaskehrääjästä Joensuun Botaniassa (Arkistoitu – Internet Archive)
Pherobase: Semiochemicals of Attacus atlas, the Atlas moth (englanniksi)
August (yhtye)

August on vuonna 1997 perustettu kälviäläinen yhtye. Kuulasta, kitaravetoista poppia soittava yhtye sai kiitosta jo alkuvuosinaan persoonallisesta soundista. Matkan varrella yhtyeen yhä tärkeämmäksi motiiviksi on kirkastunut hengellinen työnäky. Laulujen sanat pohjautuvatkin usein kristilliseen toivoon.
Yhtyeen alkuperäisjäseninä vaikuttivat Juha Niemi, Sami Klapuri, Esa Klapuri ja Sebastian Björklund, joista viimeksi mainittu joutui jättämään yhtyeen jo alkuvuodesta 1998. Hänen tilalleen tuli Tuomo Vuolle. Lisäksi vuonna 2001 yhtyeeseen liittyi Juhana Niemelä.
Vaikka yhtye on sen jäsenille harrastus, on August keikkaillut säännöllisesti alusta alkaen.
Jäsenet

Esa Klapuri (laulu,akustinen kitara)
Juha Niemi (rummut)
Juhana Niemelä (kitara,laulu)
Sami Klapuri (sähköbasso)
Tuomo Vuolle (kitara,laulu)
Julkaisut

Matka -EP 1998
Syvät vedet -albumi 2003
Kivi -single 2007
Ennen kesää -albumi 2008
Villi Muuli -albumi 2011
Aiheesta muualla

http://www.augustit.net
Benedikt Staubitzer

Benedikt Staubitzer (s. 3. joulukuuta 1990) on saksalainen alppihiihtäjä, joka edustaa SC Mittenwald -seuraa.
Alppihiihdon maailmancupissa Staubitzer kilpaili ensimmäisen kerran Kranjska Goran suurpujottelussa maaliskuussa 2012. Ensimmäiset maailmancupin pisteensä hän saavutti Garmisch-Partenkirchenin suurpujottelussa helmikuussa 2013 oltuaan 15:s. Parhaimmillaan hän on sijoittunut 11:nneksi Hinterstoderin suurpujottelussa helmikuussa 2016.
Kalixjoen vesistö

Ruotsin päävesistöalueet
Kalixjoen vesistö (vesistöaluetunnus 4) on Ruotsissa sijaitseva vesistöalue, jonka pääuomana toimiva Kalixjoki laskee Perämereen. Vesistöalueen kokonaispinta-ala on 18 130 neliökilometriä ja Kalixjoen keskivirtaama sen joensuussa on 295 m³/s. Vesistöalueen vedenjakaja pysyy koko ajan Ruotsin sisällä.
Vesistöalueen määritys > Ruotsin vesistöjako

Vaikka maantieteellisesti on helppo nimetä Kalixjoen valuma-alue Kalixjoen vesistöalueeksi, ei sen löytäminen viranomaistietokannasta ole helppoa. Ruotsin vesistöalueet on jaettu varsin pieniin osa-alueisiin ja niitä on Kalixjoen tapauksessa todennäköisesti kymmeniä. Osa-alueilla on tunnuksina kaksinumeroisia tunnuslukuja, joille ei ole annettu Suomen vesistöaluejaon tapaan nimiä.
Vesistöalueen määritys > Korkeussuhteet ja maaperän laatu

Skandinavian vuoriketju, jota kutsutaan skandeiksi tai Kölin vuoristoksi, syntyi noin 400 miljoonaa vuotta sitten. Sen rakenne on sekoitus vulkaanisia ja liuskeisia kivilajeja sekä merestä kohonneita kalkkipitoisia kivettyneitä sedimenttejä. Kalliopohja on kuitenkin vanhempaa graniittia ja gneissiä sisältävää kilpialuetta. Maaperä, jota on kerrostunut kallioperän päälle, on enimmäkseen viime jääkaudella muodostunutta moreenia. Sen päälle on kerrostunut turvetta, kun maasto alkoi myöhemmin soistua. Soita on neljännes valuma-alueen metsämaista. Niin sanotun korkeimman rannan alapuolella on maaperä meren huuhtomaa ainesta, joka menetti aallokossa hienojakoisemman aineksen, mikä kulkeutui meressä syvemmälle alas nykyisiin laaksoihin ja merenrannoille. Näillä alavilla alueilla menestyy maanviljelys hyvin.
Valuma-alueen maaperän yleisimmät maalajit ovat moreeni (49,5 %), turve (24,9 %), kalliomaa (14,9 %), hiekka ja sora (1,9 %), multamaa (0,4 %), savimaa (0,1 %) ja jäätikköjokijäänteet (3,5 %). Alueen maankäyttöä esittävät maiden käyttöluokitukset, joiden mukaan alueella on metsämaita (51,8 %), soita ja kosteikkoja (18,2 %), kalliomaita (5,1 %), jäätiköitä (0,3 %), viljelymaita (0,2 %), taajamia ja pinnoitettuja alueita (0,3 %) sekä joutomaita (19,3 %). Näiden lisäksi on 4,8 % vesistöjä.
Järviä

Seuraavassa muutamia Kalixjoen valuma-auleen tuhansista järvistä.
Järviä > Pääuoman järvet

Kalixjoen latvat laskevat useamman järven järviketjuun, joista suurimat järvet ovat Paittasjärvi, Holmajärvi, Laukkujärvi ja alimpana Kaalasjärvi. Joella on matkallaan merelle monia suvantoja tai jokijärviä. Suurimmat niistä sijaitsevat alajuoksulla Ylikainuussa, missä ylinnä on Räktjärv, sitten tulevat Morjärvträsket ja Kamlungträsket.
Järviä > Kaitumälvenin järviä

Kaitumälven alkaa Kebnekaisen eteläpuolelta kahdesta järvestä Kaska-Kaitumjaure ja Vuolep Kaitumjaure, johon tunturipurot ja -joet ensin laskevat. Valuma-alueella on runsaasti pieniä järviä ja lampia. Niistä suurimmat ovat Kaitumälvenin alajuoksun kapea Paukijärvi ja Kalixjoen yhtymäkohdan lähellä sijaitseva Soutujärvi.
Järviä > Ängeånin järviä

Ängesånin pääuomassa ei ole järviä, vaan ne sijaitsevat kaikki joen sivuilla ja sen sivujokien valuma-alueilla. Huomattavia järviä ovat Jällivaaran taajamassa sijaitsevat Vassaraträsket, Sikträsket, Kelvajärvi, Saivo ja Njiehtsakjávrre, jotka kuuluvat Linaälvenin sivujoen latvavesiin. Toisen sivujoen Lansånin valuma-alueella ovat Övre Lansjärv, Yttre Lansjärv ja sen alajuoksulla vielä Orasjärv. Ängeån alajuoksulla  oleva yksinäinen Sandsjärv laskee siihen sen vierestä.
Järviä > Muita järviä

Alsån-joen suurin järvi on Alsjärv, jonka läpi sen nimikkojoki virtaa. Joen laskupaikka on Stor-Grundträsket, joka on yhteydessä Djupträsket. Djupträsket yhtyy Kalixjokeen leveällä salmella, joka sijaitsee Ylikainuun taajama-alueella. Aivan alajuoksulla Kainuun pohjoispuolella sijaitsee kaksi järveä Mjöträsket ja Stor-Lappträsket, jotka laskevat Kalixjokeen. Bönträsket laskee kauempaa pohjoisesta Kälvtjärveen, joka vuorostaan laskee läheiseen Morjärvträsketiin. Muita valuma-alueen järviä löytyy pieniltä sivujoilta, jotka yhtyvät suoraan Kalixjokeen. Niitä ovat alajuoksulta päin lukien Vallsjärv, Teurajärvi, Äihmäjärvi, Saittajärvi, Ruokojärvi, Kääntöjärvi, Sattajärvi, Mettäjärvi, Vettasjärvi ja Piilijärvi.
Säännöstely ja voimalatoiminta

Kalixjoki kuuluu yhtenä Ruotsin neljästä suurjoesta, jotka on säästetty voimalaitosrakentamiselta lakiteitse.
Huomautuksia

Osa tiedosista on saatu vahvistamattomina vieraskielisistä Wikipedioista tai muulla tavalla:
Aiheesta muualla

Mäenkartta (Arkistoitu – Internet Archive)
Bella Capri

| Bella Capri Kari Tapio |
| --- | --- | --- |

Studioalbumin tiedot
 Julkaistu: 2000
 Formaatti: CD
 Tyylilaji: iskelmä
 Kesto: 40.44
 Levy-yhtiö: Audiovox Records
Listasijoitukset
  Suomi: 6. (syyskuu 2000)
Kari Tapion muut julkaisut
| Valoon päin 1999 | Bella Capri 2000 | Kari Tapio konserttilavalla 2001 |
Bella Capri on suomalaisen iskelmälaulaja Kari Tapion studioalbumi, joka on julkaistu vuonna 2000. Albumi on myynyt kultalevyyn oikeuttavan määrän.
Kappaleet

Milloinkaan en löydä samanlaista – 3.57
Bella Capri – 3.19
Jälkemme hiekalla – 4.09
Vain yö tää tanssitaan – 3.45
Ilta tullut on Roomaan – 2.13
Älä lähde pois – 2.50
Palaan sua hakemaan – 3.29
Sielu, sydän ja kyyneleet – 3.42
Pilvi taivaan peittää – 3.01
Violetta – 2.22
Syksyn sointu – 4.13
Näin se on – 3.37
Bernardito Cleopas Auza

Bernardito Cleopas Auza (s. 10. kesäkuuta 1959) on filippiiniläinen roomalaiskatolinen arkkipiispa. Hänet vihki papiksi Daniel Francis Walsh 29. kesäkuuta 1985. Hänet nimitettiin Suacian titulaariarkkipiispaksi sekä apostoliseksi nuntiukseksi Haitille 8. toukokuuta 2008. Piispaksi vihkiminen seurasi 3. heinäkuuta. Pääkonsekraattorina toimi Tarcisio Bertone, jota avustivat Ivan Dias ja Jean-Louis Pierre Tauran.
Benedikt Carpzov

Benedikt Carpzov nuorempi
Benedikt Carpzov nuorempi (1595–1666) oli saksalainen oikeusoppinut.
Carpzov tuli vuonna 1645 lainopin professoriksi Leipzigiin. Hänen teoksillaan Practica nova Imperialis Saxonica rerum criminalium (1635) ja Processus juris Saxonici (1657) oli hyvin suuri vaikutus lainkäyttöön, ja teoksellansa Jurisprudentia ecclesiastica seu consistorialis (1649) Carpzov on Saksan evankelisessa kirkossa vallalla olevan episkopaalisen eli piispallisen järjestyksen perustajia.
Carpzovin kerrotaan langettaneen 20 000 kuolemantuomiota, useimmat niistä noituusjutuissa, ja 53 kertaa lukeneen Raamatun kokonaisuudessaan läpi.
Bernardino Ramazzini

Bernardino Ramazzini.
Bernardino Ramazzini (4. lokakuuta 1633 – 5. marraskuuta 1714) oli italialainen lääkäri. Hän syntyi Carpissa ja opiskeli lääketiedettä Parman yliopistossa, jossa hänen kiinnostuksensa työperäisiin tauteihin alkoi. Ramazzini systematisoi olemassa olevan tietämyksen ja antoi suuren henkilökohtaisen panoksen alalle keräämällä havaintonsa De Morbis Artificum Diatriba -teokseen ("Työntekijöiden sairaudet"). Ensimmäinen painos painettiin Modenassa 1700 ja toinen Padovassa 1713. Teoksensa ansiosta Ramazzinia kutsutaan työlääketieteen isäksi. Työlääketieteen alkuvaiheessa keskityttiin diagnosoimaan kemiallisten ja fysikaalisten aineiden vaikutuksia sekä niiden hoitoihin. Ne ovat läheisesti sidoksissa työtoksikologiaan.
Barakat Al-Harthi

| Mitalit | Mitalit | Mitalit |  |
| --- | --- | --- | --- |
|  Barakat Al-Harthi Moskovan MM-kilpailuissa 2013. |  Barakat Al-Harthi Moskovan MM-kilpailuissa 2013. |  Barakat Al-Harthi Moskovan MM-kilpailuissa 2013. |  |
Maa:  Oman
Miesten yleisurheilu
| Aasian kisat  | Aasian kisat  | Aasian kisat  |  |
|  Pronssia | Kanton 2010 | 100 metriä |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Pronssia | Pune 2013 | 100 metriä |  |
|  Pronssia | Doha 2019 | 4 × 100 metriä |  |
| Sisäratojen Aasian-mestaruuskilpailut  | Sisäratojen Aasian-mestaruuskilpailut  | Sisäratojen Aasian-mestaruuskilpailut  |  |
|  Hopeaa | Teheran 2010 | 60 metriä |  |
Barakat Mubarak Al-Harthi (s. 15. kesäkuuta 1988 Ibra) on omanilainen pikajuoksija.
Al-Harthi saavutti Aasian kisoissa Kantonissa 2010 pronssia 100 metrin juoksussa ajalla 10,28. Incheonissa 2014 hän oli seitsemäs sekä 100 että 200 metrillä. Aasian-mestaruuskilpailuissa hän sai 100 metrillä pronssia Punessa 2013, oli viides Kantonissa 2009, kuudes Kobessa 2011 ja seitsemäs Wuhanissa 2015. 4 × 100 metrin viestissä hän saavutti pronssia Dohassa 2019. Sisäratojen Aasian-mestaruuskilpailuissa hän sai 60 metrillä hopeaa 2010.
A-Harthi on karsiutunut 100 metrillä alkuerissä Lontoon 2012 ja Rio de Janeiron 2016 olympialaisissa sekä Berliinin 2009, Moskovan 2013 ja Pekingin 2015 MM-kilpailuissa. Sisäratojen MM-kilpailuissa hän on selviytynyt 60 metrillä välieriin Dohassa 2010 ja Sopotissa 2014.
Al-Harthi kärähti vuonna 2012 kiellettyjen aineiden käytöstä, ja sai kuuden kuukauden kilpailukiellon. Kielto päättyi ajoissa, jotta hän pääsi osallistumaan vuoden 2012 olympialaisiin.
Henkilökohtaiset ennätykset > Ulkoradat

100 metrin juoksu: 9,97 NR (2018)
200 metrin juoksu: 20,77 NR (2011)
Henkilökohtaiset ennätykset > Sisäradat

60 metrin juoksu: 6,66 NR (2017)
NR = Omanin ennätys
Käännös suomeksi
Bakaye Traoré

Bakaye Traoré (s. 6. maaliskuuta 1985 Bondy, Ranska) on malilainen jalkapalloilija. Hänen pelipaikkansa on keskikentän keskellä.
Traoré pelasi ammattilaisurallansa muun muassa Ranskan pääsarjassa AS Nancy-Lorrainessa, Italian pääsarjassa AC Milanissa sekä Turkin pääsarjassa Kayserisporissa ja Bursasporissa. Hän pelasi Malin maajoukkueessa 25 ottelua vuosina 2009–2014. Traoré oli edustamassa Malia, kun maa sijoittui pronssille 2012 Afrikan-mestaruuskilpailussa, ja oli kentällä myös pronssiottelussa.
Seurat

2003–2009  Amiens SC
2009–2012  AS Nancy-Lorraine
2012–2014  AC Milan
2013–2014  Kayserispor (laina)
2014–2017  Bursaspor
BT (muusikko)

| Brian Transeau |
| --- | --- |
 BT vuonna 2009.
Henkilötiedot
Koko nimi:  Brian Wayne Transeau
Syntynyt: 4. lokakuuta 1970 (ikä 54) Rockville, Maryland, Yhdysvallat
Ammatti:  musiikkituottaja säveltäjä audioteknikko laulaja lauluntekijä
Muusikko
Taiteilijanimi:  BT Prana Elastic Chakra Elastic Reality Libra Dharma Kaistar GTB
Aktiivisena:  1989–
Tyylilajit:  EDM trance trip hop IDM house ambient breakbeat big beat glitch orkesterimusiikki
Soittimet:  tietokone piano bassokitara kosketinsoitin syntetisaattori rumpukone
Levy-yhtiöt:  Warner Bros. Records Perfecto Records Reprise Records Vandit Records Headspace Nettwerk Records DTS 405 Black Hole Recordings New State Armada Music Enhanced Music Binary Acoustics
Aiheesta muualla
Kotisivut
  [ Muokkaa Wikidatassa ] [ ohje ]  
Brian Wayne Transeau, tunnettu myös nimellä BT (s. 4. lokakuuta 1971 Rockville, Maryland) on yhdysvaltalainen tuottaja, säveltäjä, laulaja ja lauluntekijä.
Diskografia > Studioalbumit

Ima (1995)
ESCM (1997)
Movement in Still Life (1999)
Emotional Technology (2003)
This Binary Universe (2006)
These Hopeful Machines (2010)
If the Stars Are Eternal So Are You and I (2012)
Morceau Subrosa (2012)
A Song Across Wires (2013)
_ (2016)
Between Here and You (2019)
Everything You’re Searching for is on the Other Side of Fear (2019)
Diskografia > Kokoelmat

R&R (Rare & Remixed) (2001)
Still Life in Motion (2001)
10 Years in the Life (2002)
These Humble Machines (2011)
Laptop Symphony (2012)
Aiheesta muualla

Virallinen kotisivu
BMW X5 (G05)

| BMW G05 |
| --- | --- |

Valmistustiedot
Valmistusmaa:   Indonesia  Intia  Malesia  Meksiko  Thaimaa  Yhdysvallat
Valmistaja:  BMW
Valmistusvuodet:  2018–
Korimalli:  5-ovinen crossover
Luokka:  J-segmentti
Edeltäjä:  BMW F15
Teknisesti samankaltaisia:  BMW G01 BMW G02 BMW G06 BMW G07 BMW G11 BMW G15 BMW G16 BMW G20 BMW G22 BMW G29 BMW G30 BMW G32 Toyota Supra (A90)
Tekniset tiedot
Pohjalevy:  BMW CLAR
Moottori:  R4 R6 V8
Iskutilavuus:  2,0–4,4 l
Polttoaine:  bensiini diesel
Vetotapa:  neliveto
Vaihteisto:  8-vaihteinen automaatti
BMW G05 on BMW X5:n neljännen sukupolven malli, jota on valmistettu vuodesta 2018 lähtien. Se korvasi edeltäneen F15-mallin. Malliin perustuu myös coupémaisempi X6 (G06).
BMW X5 (G05) 2018–

BMW G05 esiteltiin Pariisin autonäyttelyssä lokakuussa 2018. Se perustuu valmistajan modulaariselle CLAR-pohjalevylle. Edeltäjäänsä verrattuna auto kasvoi 36 millimetriä kokonaispituudeltaan, 42 millimetriä akseliväliltään, 66 millimetriä leveydeltään ja 19 millimetriä korkeudeltaan.
Vuoden 2018 Euro NCAP -kolaritestistä G05 sai tulokseksi täydet viisi tähteä.
Urheilullinen X5 M esiteltiin Los Angelesin autonäyttelyssä marraskuussa 2019 yhdessä sisarmallinsa X6 M:n kanssa. Auton moottorina on kaksoisturboahdettu 4,4-litrainen V8 teholtaan 600 hevosvoimaa. Competition-versiossa teho on nostettu 625 hevosvoimaan.
Aiheesta muualla

Kuvia tai muita tiedostoja aiheesta BMW X5 (G05) Wikimedia Commonsissa
BMW X5 M G05
Keith Harwood

Keith Harwood (k. 3. syyskuuta 1977) oli musiikkiäänittäjä, joka työskenteli Olympic-studioilla, Lontoossa. Hän äänitti muun muassa The Pretty Thingsin, Ron Woodin, David Bowien, Rolling Stonesin ja Led Zeppelinin levyjä.
Harwood kuoli syyskuussa 1977 auto-onnettomuudessa 27-vuotiaana. Rolling Stones omisti samana vuonna julkaistun Love You Live -livealbuminsa hänen muistolleen.
BMW X4 (G02)

| BMW G02 |
| --- | --- |

Valmistustiedot
Valmistusmaa:   Intia  Malesia  Thaimaa  Venäjä  Yhdysvallat
Valmistaja:  BMW
Valmistusvuodet:  2018–
Korimalli:  5-ovinen crossover
Luokka:  J-segmentti
Edeltäjä:  BMW F26
Teknisesti samankaltaisia:  BMW G01 BMW G05 BMW G06 BMW G07 BMW G11 BMW G15 BMW G16 BMW G20 BMW G22 BMW G29 BMW G30 BMW G32 Toyota Supra (A90)
Tekniset tiedot
Pohjalevy:  BMW CLAR
Moottori:  R4 R6
Iskutilavuus:  2,0–3,0 l
Polttoaine:  bensiini diesel
Vetotapa:  neliveto
Vaihteisto:  8-vaihteinen automaatti
BMW G02 on BMW X4:n toisen sukupolven malli, jota on valmistettu vuodesta 2018 lähtien. Se korvasi edeltäneen F26-mallin.
BMW X4 (G02) 2018–

BMW G02 esiteltiin Geneven autonäyttelyssä maaliskuussa 2018. Edeltäjäänsä verrattuna se kasvoi kokonaispituudeltaan 81 millimetriä, mutta on hieman aiempaa matalampi.
Vuoden 2017 Euro NCAP -kolaritestistä G02 sai tulokseksi täydet viisi tähteä.
Vuonna 2019 esiteltiin malliston huipulle X4 M, jossa on kaksoisturboahdettu 3,0-litrainen moottori teholtaan 480 hevosvoimaa. Competition-versiossa teho on nostettu 510 hevosvoimaan.
Aiheesta muualla

Kuvia tai muita tiedostoja aiheesta BMW X4 (G02) Wikimedia Commonsissa
BMW X4 M G02
Bernardino Rivadavia

| Bernardino Rivadavia |
| --- | --- |

"Argentiinan"* presidentti Rio de la Platan yhdistyneet provinssit
 8. helmikuuta 1826 – 27. kesäkuuta 1827  
Seuraaja:  Vicente López
Henkilötiedot
Syntynyt: 20. toukokuuta 1780 Buenos Aires
Kuollut: 2. syyskuuta 1845 (ikä 65) Cadiz, Espanja
Tiedot
Puolue:  Unitarios
 Nimikirjoitus
Bernardino Rivadavia kuvattuna vuonna 1864 ilmestyneeseen argentiinalaiseen postimerkkiin.
Bernardino de la Trinidad González Rivadavia y Rivadavia (20. toukokuuta 1780 – 2. syyskuuta 1845) oli Argentiinan ensimmäinen presidentti. Maata kutsuttiin tuolloin nimellä Rio de la Platan yhdistyneet provinssit. Presidentin tehtäviä hän hoiti 8. helmikuuta 1826 – 27. kesäkuuta 1827 välisenä aikana.
Iso-Britannia yritti tehdä invaasion Buenos Airesiin vuonna 1806, ja Rivadavia kunnostautui aktiivisena vastarinnan organisoijana. Vuonna 1810 hän oli aktiivinen vallankumouksellinen ja itsenäisyysliikkeen jäsenenä hän oli mukana perustamassa uutta hallintoa. Ollessaan Buenos Airesin johtajana hän kiinnitti huomiota kaupungin uudenaikaistamiseen. Kadut päällystettiin, ja niille asennettiin katuvalaistus. Lisäksi hän kiinnitti huomiota sivistysoloihin: kaupunkiin perustettiin yliopisto, teatteri sekä luonnontieteellinen museo.
Argentiinaan yritettiin luoda Rivadavian kaudella perustuslakia. Provinssien edustajat eivät voineet lakia hyväksyä, vaan lakiehdotus hylättiin. Tapahtuman johdosta Rivadavia erosi tehtävästään ja muutti Espanjaan. Hän vieraili Argentiinassa vuonna 1834, mutta nyt hänet pakotettiin lähtemään maasta lähes välittömästi. Viimeisenä toiveenaan hän esitti, että hänen maallisia jäännöksiään ei koskaan palautettaisi Buenos Airesiin.
Nykyään Rivadaviaa pidetään Argentiinan ensimmäisenä presidenttinä, vaikka kaikki provinssit eivät hänen asemaansa hyväksyneet eikä hän hoitanut läheskään koko virkakautta. Nykyään maan presidentin virkaanastujaisissa käytettävää seremoniallista tuolia nimitetään Rivadavian tuoliksi, vaikka se ei koskaan Rivadavialle kuulunutkaan.
Liberaalit historioitsijat arvostavat Rivadaviaa korostaen hänen sivistyshankkeitaan ja että hän erotti kirkon valtiosta. Kriitikoiden mielestä hän oli liian brittiläismielinen päästäen brittituotteet vapaasti Argentiinaan mikä näivetti maan omaa tuotantoa. Häntä arvostellaan myös maan ulkomaisen velanoton käynnistäjänä.
Rivadavian viimeistä toivetta ei kunnioitettu. Hänen maalliset jäännöksensä kuljetettiin vuonna 1857 takaisin Argentiinaan. Siellä ne otettiin vastaan kunnianosoituksin ja sijoitettiin mausoleumiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Belgian Grand Prix 1975

Ratakartta.
Belgian Grand Prix 1975 oli Formula 1 -sarjan kuuden osakilpailu kaudella 1975, joka ajettiin 25. toukokuuta 1975 Spa-Francorchamps'n radalla. Kilpailun voitti Niki Lauda.